《六月二日至临淮夜宿方丈敏东轩》
元代·贝琼

北斗分四时，怕星自昏晓。如何百年客，贵贱俱扰扰。

酒酣虚室百，雨绝四山悄。道冥天地广，身在风露表。

六合一何大，毫芒未为小。宅神惟寂莫，适意忘缠绕。

朱丝竟谁赏，白发今已少。永期江湖居，相亲有鱼鸟。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。